Obecné zastupiteľstvo v Dolnom Dubovom na základe článku 67 a 68 Ústavy Slovenskej republiky a podľa § 4 a § 6 zákona SNR č. 369/1990 Zb. o obecnom zriadení v znení neskorších predpisov a zákona  č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, v znení zákona č. 517/2005 Z.z. a zákona 538/2007 Z.z. vydáva pre územie obce Dolné Dubové tento

**DODATOK č.2**

**k všeobecne záväznému nariadeniu**

**č. 1/2020**

**o miestnych daniach a miestnom poplatku za komunálne odpady a drobné stavebné odpady na území obce Dolné Dubové**

Návrh vyvesený na úradnej tabuli v obci Dolné Dubové dňa:  7.10.2022

VZN vyvesené na úradnej tabuli v obci  Dolné Dubové dňa:   28.10.2022

VZN nadobúda účinnosť dňa:                                                   01.01.2023

Obecné zastupiteľstvo v Dolnom Dubovom v zmysle Zákona č. 369/1990 Zb. o obecnom zriadení v znení neskorších predpisov schválilo dňa 27.10.2022 Dodatok č.2 k VZN č. 1/2020 o miestnych daniach a miestnom poplatku za komunálne odpady a drobné stavebné odpady na území obce Dolné Dubové.

**Týmto dodatkom sa mení**

**III. časť**

**POPLATOK**

**Článok 12**

1. Sadzba poplatku je:

a) **množstvový zber**

pre poplatníkov PO a FO – podnikatelia  sa určuje  sadzba **0,0531 eura** za jeden liter komunálneho odpadu, čo je pri frekvencii zberu **26 x ročne**

**165,67 eura** za 120 l smetnú nádobu

**331,34  eura** za 240 l smetnú nádobu

**1518,66 eura** za 1100 l smetnú nádobu

Výška tohto poplatku sa určuje ako súčin frekvencie odvozov, sadzby a objemu zbernej nádoby.

b) **na osobu a deň**

pre poplatníkov – fyzické osoby sa určuje sadzba **0,096 eura** **za osobu a kalendárny deň, t.j. 35,04 eur** ročne za osobu.

Výška tohto poplatku sa určuje ako súčin  sadzby poplatku a počtu kalendárnych dní.

c) **drobný stavebný odpad**

za 1 kg  drobného stavebného odpadu sa určuje sadzba 0,04 €

(drobný stavebný odpad je špecifikovaný len ako odpad z drobných udržiavacích prác)

V Dolnom Dubovom, dňa:  7.10.2022

**Ing. Jozef Čapkovič**

starosta obce